text: Sådan beskytter du dine nøgenbilleder
  08 november 2016 kl. 16.55
  Unges nøgenbilleder ender ofte i de forkerte hænder. TV SYD giver gode råd til, hvordan du kan passe på dine billeder. 
  Deling af hævnporno sker oftere og oftere. Nogle gange sker, at billeder bliver spredt, fordi en person bliver hacket og frastjålet sine billeder. Sker det, at andre har fået fat i billederne, er det svært - hvis ikke umuligt
  -Det er ret udbredt, altså alle har nogle billeder og de deler flittigt, og jeg tror ikke, at de tænker over, det har nogle konsekvenser, siger Clara Grønbæk Henriksen fra 2.g på Sønderborg Statsskole.
  For at beskytte dine billeder, kan du beskytte dig mod at blive hacket og sørge for, at det ikke er nemt at genkende dig.
  Fire gode råd til at beskytte dig og dine billeder
  Undgå cloudtjenesterHvis dine billeder ligger på en cloudtjenste som iCloud, Dropbox og Google Drive er de særligt udsatte for at blive hacket. Derfor bør du undgå cloudtjenester, og i stedet opbevare billederne på din egen enhed.På samme måde bør du også undgå at stole på tjenster som Snapchat - for selvom billedet forsvinder efter få sekunder, vil det ligge på Snapchats server til evig tid. Brug en stærk kodeEn stærk kode mindsker risikoen for at blive hacket. Koden bør bestå af mindst otte tegn, både store og små bogstaver, tegn og tal. Du bør skifte din kode jævnligt, og undgå at bruge samme kode alle steder.Du skal desuden også have kode på din telefon, så dine billeder ikke kan stjæles, hvis taber din telefon.Udover en stærk kode, så er det en god idé at bruge 2-trinsbekræftelse på tjenester som iCloud, Dropbox og Google Drive, hvis man absolut vil bruge cloudtjenester.  2-trinsbekræftelse slår man til i appens indstillinger.Opdater dine enhederSørg for at dine enheder er opdaterede med den nyeste opdatering, for at lukke eventuelle sikkerhedshuller. Jo nyere software, jo mere sikker er din enhed.Slet metadataNår du tager et billede med din smartphone bliver det automatisk noteret, hvor billedet er taget via telefonens GPS. Får nogle andre personer fat i dit billede, kan de derfor måske finde ud af, hvor du bor. Du bør derfor slå GPS-position fra for dit kamera. Det gør du i din telefons anonymitetsindstillinger. Sørg iøvrigt for, at det er svært at genkende dig på billedet. Kilder: Rådet for Digital Sikkerhed og  Pernille Tranberg.
  
  
  